**Problema 2 Kendama 100 puncte**

Matei își dorește foarte mult o jucărie de tip kendama foarte specială și scumpă. Mama lui îi promite jucăria dorită dacă îndeplinește anumite condiții: primește kendama dacă numărul notelor de la școală mai mari decât 7 depășește numărul notelor sub 7. Dacă este egalitate între primele două valori, vor verifica suplimentar dacă numărul notelor de 10 depășește numărul notelor de 9. În caz adevărat, Matei va primi kendama și verificările se termină. Dacă nu are mai multe note de 10, se verifică o nouă condiție: să nu aibă deloc note mai mici decât 6. În caz afirmativ Matei va primi kendama, iar în caz negativ nu va primi jucăria.

**Cerință**

Scrieți un program care să verifice dacă Matei va primi kendama. Dacă **nu va primi** jucăria, afișați în fișierul **kendama.out** numărul notelor mai mici decât 6. În cazul în care Matei **va primi** kendama afișați în fișierul **kendama.out** cea mai mare dintre notele lui Matei,

**Date de intrare**

Fișierul **kendama.in** conține pe prima linie un număr natural **n** (1 ≤ **n** ≤ 100000). Pe linia următoare se găsesc exact **n** valori naturale, reprezentând notele obținute de Matei.

**Date de ieșire**

Fișierul **kendama.out** va conține:

* **numărul notelor mai mici decât 6**, dacă Matei **nu** primește kendama;
* **valoarea celei mai mari note,** dacă Matei **primește** kendama.

**Restricții și precizări**

* 1 n 10000
* notele din fișier sunt corecte (au valori între 1 și 10)

**Exemplul 1:**

|  |  |  |
| --- | --- | --- |
| **kendama.in** | **kendama.out** | **Explicaţii** |
| **15**  **8 9 7 10 5 8 4 10 8 10  6 7 8 10 4** | 10 | Numărul notelor peste 7 este =9. Numărul notelor sub 7=4 . Matei va primi Kendama, deci scriem în fișierul de ieșire nota cea mai mare primită de Matei. |

**Exemplul 2:**

|  |  |  |
| --- | --- | --- |
| **kendama.in** | **kendama.out** | **Explicaţii** |
| **20**  **5 8 7 5 7 10 5 8 4 5**  **6 8 4 7 6 7 8 10 4 7** | 7 | Numărul notelor peste 7 este =6. Numărul notelor sub 7=9 .  Matei nu va primi Kendama, deci se va scrie în fișierul de ieșire numărul notelor mai mici decât 6. Acesta este egal cu 7. |

**Exemplul 3:**

|  |  |  |
| --- | --- | --- |
| **kendama.in** | **kendama.out** | **Explicaţii** |
| **30**  **6 8 7 6 7 8 6 8 6 6**  **6 8 6 7 6 7 8 8 6 7**  **8 8 8 7 7 7 7 7 7 7** | 8 | Numărul notelor peste 7 este =9. Numărul notelor sub 7=9. Egalitate la primul criteriu, trecem la al doilea criteriu unde nu avem mai multe note de 10. Trecem la al treilea criteriu unde verificăm notele sub 6. Nu are deloc note sub 6, deci se poate lua decizia: Matei va primi Kendama. Se va scrie în fișier nota cea mai mare, adica 8. |

**Timp maxim de execuție/test: 1 secundă**

**Memorie totală disponibilă: 64 MB, din care 2 MB pentru stivă**

**Dimensiunea maximă a sursei: 10 KB**